**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

**közfeladat-ellátási és támogatási szerződés jóváhagyására**

Martfű Város Önkormányzata Képviselő-testületének

2015. november 26-i ülésére

Előkészítette: Szász Éva jegyző és Kontra Lajos irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

A Képviselő-testület 2015. október 29-i ülésén, a 184/2015.(X.29.) határozatával döntött, hogy a Településellátó csoportot 2016. január 1 napjától a Városfejlesztési Nonprofit Kft-be integrálja, ezzel együtt az általa ellátott közfeladatokat átadja.

A döntésnek megfelelően a közfeladat ellátási szerződés tervezetét elkészítettük, melyet az előterjesztéshez mellékelek.

Az integrálás előkészítése során áttekintettük a Kft. egyéb dokumentumait is, és megállapítottuk, hogy sem az alapító okiratot, sem pedig az önkormányzattal megkötött vagyonkezelési szerződést nem kell módosítani.

Az alapító okirat tartalmazza a Kft. fő tevékenységi körét, így az átadásra kerülő közfeladatok szerepeltetése az okiratban nem szükséges.

A mellékelt szerződés-tervezet szerint átadásra kerülő közfeladatok ellátásához szükséges gépek, berendezések ingyenes használatba adása, a székhely és telephely bérbeadásra kerülnek, így a Kft. vagyonkezelésében lévő vagyon nem bővül.

A Kft. által ellátandó, átadásra kerülő közfeladatok az alábbiak:

1.) Köztisztasági tevékenység, parkfenntartás, kertészeti tevékenység, temetőfenntartás.

2.) Önkormányzati intézmények karbantartása, felújítása.

3.) Játszóterek, sportlétesítmények, helyi piac üzemeltetése.

4.) Önkormányzati utak, járdák, közterek, zöldfelületek fenntartása, üzemeltetése, karbantartása, felújítása, csapadékvíz-elvezetés.

Az átadásra kerülő közfeladatok ellátásához az önkormányzat a szerződés-tervezet szerinti kompenzációt nyújt a Kft-nek, az általános gazdasági érdekű szolgáltatások nyújtásával megbízott egyes vállalkozások javára közszolgáltatás ellentételezése formájában nyújtott állami támogatásra való alkalmazásról szóló 2012/21/EU bizottsági határozat figyelembe vételével.

Az ellentételezés mértéke feladatonként nem haladhatja meg a 15 millió eurót.

A közszolgáltatások ellentételezésére vonatkozó szerződést az EU bizottsági határozat értelmében legfeljebb 10 évre lehet megkötni.

A kompenzáció összegére támogatási szerződést kell kötni a Kft-vel. A 2016. évre vonatkozó támogatási szerződés-tervezetet és a kompenzáció összegét alátámasztó számításokat az előterjesztéshez mellékelem.

A támogatási szerződés-tervezetet véleményezésre a Támogatásokat Vizsgáló Iroda részére meg kell küldeni, aki véleményt 30 napon belül küldi meg.

Jóváhagyást követően a kompenzáció összege az önkormányzat 2016. évi költségvetésében szerepelni fog.

Kérem a Tisztelt Képviselő-testületet, hogy az alábbi határozati javaslatot szíveskedjen elfogadni.

Határozati javaslat:

Martfű Város Önkormányzata Képviselő-testületének

……../2015.(……) határozata

Közfeladat ellátási és támogatási szerződés jóváhagyásáról

Martfű Város Önkormányzatának Képviselő-testülete megtárgyalta a közfeladat ellátási és támogatási szerződés jóváhagyására vonatkozó előterjesztést, és az alábbi döntést hozta:

1.) Martfű Város Önkormányzatának Képviselő-testülete közfeladat-ellátási szerződést köt a Martfűi Városfejlesztési Nonprofit Kft-vel 2016. január 1 napjától 10 év meghatározott időtartamra, a határozat melléklete szerinti tartalommal.

A Képviselő-testület felhatalmazza a Polgármestert a közfeladat-ellátási szerződés aláírására.

2.) A Képviselő-testület az 1. pont szerinti szerződésben foglalt feladatok kompenzációjaként a 2016. évre 61.771.000,- Ft összeget biztosít a Martfűi Városfejlesztési Nonprofit Kft. részére, melynek fedezetét az önkormányzat 2016. évi költségvetésében biztosítja.

A képviselő-testület felhatalmazza a Polgármestert, hogy a 2016. évre vonatkozó, a határozat mellékletét képező támogatási szerződést aláírja.

3.) A megkötött támogatási szerződést a Támogatásokat Vizsgáló Iroda részére véleményezés céljából meg kell küldeni.

Felelős: Polgármester

Határidő: azonnal

Erről értesülnek:

1. JNSZ Megyei Kormányhivatal Szolnok

2. Valamennyi képviselő helyben

3. Martfűi Városfejlesztési Nonprofit Kft. helyben

4. Martfűi Polgármesteri Hivatal Pénzügyi és Adóügyi Iroda helyben.

5. Irattár.

Martfű, 2015. november 18.

Dr. Papp Antal

polgármester